EkBass/fiwiki-20250220-pages-articles huggingface dataset:
Redoutable-luokka

Redoutable-luokka oli Ranskan merivoimien kuuden ballistisin ydinasein varustetun ydinsukellusveneen () muodostama alusluokka. Palvelukseenotettaessa alukset muodostivat Ranskan kolmikantaan perustuvan strategisen iskukyvyn merellisen osan. Alkuun vuonna 1971, olivat ydinohjukset yksikärkisiä (M1 & M2), mutta myöhempänä monikärkisiä (MIRV; M20 & M4).https://nuclearweaponarchive.org/France/FranceArsenalDev.html Viitattu 15.3.2021. == Alukset == Luokan ensimmäinen alus tilattiin vuonna 1963. Redoutable-luokan sukellusveneetGardiner, Robert s. 122 Nimi Telakka Kölinlasku Vesille Valmis Kohtalo Le Redoutable DCN, Cherbourg 30. maaliskuuta 1964 29. maaliskuuta 1967 1. joulukuuta 1971 palveluksesta 1. joulukuuta 1991 Le Terrible DCN 24. kesäkuuta 1967 12. joulukuuta 1969 1. tammikuuta 1973 palveluksesta 1996 Le Foudroyant DCN 12. joulukuuta 1969 4. joulukuuta 1971 6. heinäkuuta 1974 palveluksesta 1998 L'Indomptable DCN 4. joulukuuta 1971 17. elokuuta 1974 23. joulukuuta 1976 palveluksesta 2003 Le Tonnant DCN lokakuu 1974 17. syyskuuta 1977 3. huhtikuuta 1980 palveluksesta 1999 L'Inflexible DCN 27. maaliskuuta 1980 23. kesäkuuta 1982 1. huhtikuuta 1985 palveluksesta 14. tammikuuta 2008 ==Lähteet == * === Viitteet === *
Aréthuse-luokka

Aréthuse-luokka oli Ranskan merivoimien neljän dieselkäyttöisen sukellusveneen muodostama alusluokka, jonka alukset valmistuivat 1958-1960. == Alukset == Aréthuse-luokan sukellusveneetnetmarine.net Nimi Telakka Kölinlasku Vesille Valmis Kohtalo Aréthuse Arsenal de Cherbourg maaliskuu 1955 9. marraskuuta 1957 1. helmikuuta 1959 palveluksesta 3. huhtikuuta 1979 Argonaute Cherbourg maaliskuu 1955 29. kesäkuuta 1957 23. lokakuuta 1958 palveluksesta 31. heinäkuuta 1982 museoitu elokuuta 1989 Amazone Cherbourg lokakuu 1955 3. huhtikuuta 1958 6. heinäkuuta 1959 palveluksesta 2. kesäkuuta 1980 Ariane Cherbourg lokakuu 1955 12. syyskuuta 1958 16. maaliskuuta 1960 palveluksesta 31. maaliskuuta 1981 ==Lähteet == * === Viitteet === *
Ammatinharjoittaja

Ammatinharjoittaja on itsenäisen, ansiotarkoituksessa tapahtuvan toiminnan harjoittaja. Toisin kuin liiketoiminnassa, ammattitoiminnassa organisaatio on suppea ja tuotantovälineiden osuus vähäinen. Henkilökohtaisen työpanoksen merkitys on suuri. Ammatinharjoittajia voivat olla esimerkiksi parturi, lääkäri, tilintarkastaja ja puuseppä.Taloustiedon taloussanasto, Taloustieto r.y. 1987 Suomen verotuksessa ammatinharjoittajaa kutsutaan nimellä yksityinen elinkeinonharjoittaja. Yleiskielessä käytetään epätarkkaa nimitystä toiminimi tai toiminimiyrittäjä. Termeillä ammatin- ja liikkeenharjoittaja on aiemmin ollut ero kirjanpidossa. Ero on kuitenkin poistunut.yrityksen- perustaminen.net: Yksityinen elinkeinonharjoittaja, 17.3.2016 == Katso myös == * Liikkeenharjoittaja * Toiminimi * Yksityinen elinkeinonharjoittaja == Lähteet == Luokka:Kauppaoikeus Luokka:Yhtiömuodot
Liikkeenharjoittaja

Liikkeenharjoittaja on yrittäjä, joka harjoittaa elinkeinotoimintaa liikeyrityksen muodossa. Liikkeenharjoittajia ovat mm. sellaiset elinkeinonharjoittajat, jotka harjoittavat tavarakauppaa. Myös kiinteässä toimipaikassa toimivat palveluiden myyjät ovat liikkeenharjoittajia.Akavan Erityisalat: Yritysmuodon valinta ja verotus Suomen verotuksessa liikkeenharjoittajaa kutsutaan nimellä yksityinen elinkeinonharjoittaja. Yleiskielessä käytetään epätarkkaa nimitystä toiminimi tai toiminimiyrittäjä. Termeillä ammatin- ja liikkeenharjoittaja on aiemmin ollut ero kirjanpidossa. Ero on kuitenkin poistunut.yrityksen-perustaminen.net: Yksityinen elinkeinonharjoittaja, 17.3.2016 == Katso myös == * Ammatinharjoittaja * Toiminimi * Yksityinen elinkeinonharjoittaja == Lähteet == Luokka:Kauppaoikeus Luokka:Yhtiömuodot
Uudenmaan ja Hämeen läänin ratsuväkirykmentti

Uudenmaan ja Hämeen läänin ratsuväkirykmentti () oli Ruotsi-Suomen armeijan ratsuväkirykmentti, joka muodostettiin Suomessa Uudenmaan ja Hämeen läänistä kootuista ratsukoista. Ratsumiehen palkkaaminen ja varustaminen armeijaan oli 1700-luvun lopulla ja 1800-luvun alussa aatelisten ja rikkaiden talonpoikien omistamien rusthollien vastuulla. Rusthollarit itse eivät enää nousseet sotaratsun selkään kuten aiemmin 1600-luvulla, vaan ratsumiehet olivat lähes aina palkattuja. == Historia == Rykmentti perustettiin vuonna 1632, kun vuonna 1618 muodostettu Uudenmaan ratsuväki () nimettiin uudelleen. Rykmentti nimettiin Uudenmaan ja Hämeen läänin rakuunarykmentiksi vuonna 1721. Rykmentistä muodostettiin 1791 kahtia jakamalla Hämeenläänin sekä Uudenmaanläänin jalkaväkirykmenttiin kolmannet pataljoonat. Vuonna 1803 rykmentin uusimaalainen puolisko perustettiin uudelleen ja se sai 1805 nimekseen Uudenmaan kevyt rakuunarykmentti, millä nimellä se toimi vuoteen 1809. == Komentajat == *1625–1632 Åke Tott *1632–1644 Torsten Stålhandske *1644–1656 Henrik Horn *1656–1669 Johan Galle *1669– ? Claes Uggla * Baranoff. *1678–1687 Otto Wellingk *1687–1700 Johan Ribbing *1700–1701 Adrian Magnus Klingsporre *1701–1706 Didrik Fredrik Patkull *1707–1709 Anders Torstenson (1676–1709) *1709–1713 Anders Erich Ramsay *1713–1724 Reinhold Johan De la Barre *1725–1728 Axel Erich Roos *1728–1739 Carl Henrik Wrangel *1739–1742 Johan Carl Ramsay *1743–1746 Gustaf Gynterfelt *1746–1759 Lars Åkerhjelm *1759–1762 Herman Fleming *1762–1767 Gustav Crispin Jernfeltz *1768–1769 Casimir Lewenhaupt *1769–1772 Jakob Magnus Sprengtporten *1772–1776 Johan von Schwartzer *1776–1777 Erik Johan Stjernvall *1777–1779 Georg Gustaf Wrangel *1779– Robert Montgomery *1792–1804 Carl Johan Adlercreutz *1805–1809 Gustaf Fredrik von Wright == Lähteet == *Arvi Korhonen: Hakkapeliittain historia I, WSOY Porvoo 1939. *Nylands och Tavastehus läns kavalleriregemente (1635 – 1809) Riksarkivet === Viitteet === == Kirjallisuutta == *Anders Larsson: Karolinska uniformer och munderingar åren 1700-1721 s. 90-264 Jengel Förlag, Östersund ISBN 978-91-88573-43-8 Luokka:Ratsuväki Luokka:Suomalaiset sotilasyksiköt Ruotsin vallan aikana
Snyder

Snyder on muun muassa seuraavien henkilöiden sukunimi: * Clayton Snyder (s. 1987), yhdysvaltalainen näyttelijä * Dan Snyder (1978–2003), kanadalainen jääkiekkoilija * Dana Snyder (s. 1973), yhdysvaltalainen stand up -koomikko ja näyttelijä * Gary Snyder (s. 1930), yhdysvaltalainen runoilija * Joan Snyder (s. 1940), yhdysvaltalainen taidemaalari * John Joseph Snyder (1925–2019), yhdysvaltalainen roomalaiskatolinen piispa * Kyle Snyder (s. 1995), yhdysvaltalainen vapaapainin maailmanmestari ja olympiavoittaja * Margaret C. Snyder (1929–2021), yhdysvaltalainen yhteiskuntatieteilijä, YK:n naisten kehitysrahaston (UNIFEM) perustaja * Ruth Snyder (1895–1928), yhdysvaltalainen murhaan syyllistynyt kotirouva * Timothy Snyder (s. 1969), yhdysvaltalainen historioitsija ja kirjailija * Zack Snyder (s. 1966), yhdysvaltalainen elokuvaohjaaja * tuomari Snyder, kuvitteellinen hahmo Simpsoneissa.
Proottinen liuotin

Proottinen liuotin on liuotin, joka pystyy luovuttamaan tai vastaanottamaan protonin ja muodostamaan vety­sidoksia. Vastaavasti liuotin on aproottinen, jos se ei kykene luovuttamaan tai vastaanottamaan protoneja tai muodostamaan vetysidoksia eli ei ole protogeeninen eli protofiilinen. IUPAC suosittelee termin proottinen liuotin sijasta termiä protogeeninen liuotin. Liuottimen proottisuudella on liuottimen poolisuuden lisäksi merkitystä kemiallisissa reaktioissa. ==Liuottimien jako proottisiin ja aproottisiin liuottimiin== Proottiset liuottimet sisältävät usein kovalenttisen sidoksen vedyn ja elektronegatiivisemman alkuaineen kuten typen, hapen tai rikin välillä. Proottisia polaarisia liuottimia ovat muun muassa vesi, karboksyylihapot, amiinit, alkoholit ja ammoniakki. Monella proottisella liuottimella on myös korkea dielektrinen vakio. Proottisilla liuottimilla on usein sekä nukleofiilisia että elektrofiilisiä ominaisuuksia. Polaarisiksi aproottisiksi liuottimiksi kutsutaan liuottimia, joiden dielektrinen vakio on suurempi kuin 15. Tällaisia ovat esimerkiksi pyridiini, asetoni, asetonitriili, dimetyylisulfoksidi, dimetyyliformamidi ja nitrometaani. Riippuen olosuhteista eräät aproottiset liuottimet kuten asetonitriili voivat kuitenkin toimia joko protoneja vastaanottavina liuottimina esimerkiksi väkevän rikkihapon läsnä ollessa tai protoneja luovuttavina liuottimina erittäin emäksisissä olosuhteissa. Tämän vuoksi IUPAC pitää termiä polaarinen aproottinen liuotin virheellisenä, koska useat sellaiset ovat hyvin heikosti protofiilisia tai protogeenisiä. Aproottisia liuottimia, jotka eivät luovuta protoneita, ovat muun muassa alifaattiset ja aromaattiset hiilivedyt, esterit, eetterit, ketonit ja nitrobentseeni. ==Lähteet== Luokka:Liuottimet
Gyrostemonaceae

Gyrostemonaceae on pieni kasviheimo koppisiemenisten Brassicales-lahkossa; se on siten sukua ristikukkaiskasveille (Brassicaceae). == Ulkonäkö ja koko == Gyrostemonaceae-heimon kasvit ovat tuulipölytteisiä puita tai pensaita, joilla on tavallisesti korvakkeelliset lehdet, jotka ovat melko pieniä ja usein melko kapeita. Kasvit ovat tavallisesti kaksikotisia, hede- ja emikukat sijaitsevat eri kasviyksilöissä. Kukinto on vaihtelevanlainen; siinä on pienet kukat, joissa on yhdislehtinen, liuskainen ja yksikiehkurainen kehä. Pohjus on litteä ja kiekkomainen. Hedekukissa on vähintään kuusi hedettä yhdessä tai useammassa kiehkurassa ja heteet ovat enemmän tai vähemmän palhottomia. Hedekukassa ei ole emiön jäännettä (pistillodia). Emikukka on joutoheteetön ja vailla sikiäimen kannatinta eli gynoforia. Sikiäin on yhdislehtinen ja tavallisesti monen emilehden muodostama, harvoin emilehtiä on vain yksi tai kaksi. Luotit ovat johteisia, kookkaita ja toisinaan laajoja. Sikiäimessä on yksi siemenaihe kutakin emilehteä kohti, ja siemenaiheet sijaitsevat kärki-istukassa. Hedelmä on kuiva tai mehevä lohkohedelmä, harvoin pähkylä tai useamman sikiäimen yhteenkasvettuma (synkarppi). Verhiö säilyy hedelmässä. Siemenessä on runsas endospermi. Kromosomiluku on n = 14.Stevens 2001 –, Viitattu 24.11.2014. == Levinneisyys == Heimo kasvaa Keski-Australiassa ja Tasmaniassa.http://www.mobot.org/mobot/research/apweb/maps/gyrostemonaceae.gif, viitattu 24.11.2014 == Luokittelu == Yhdessä heimojen Borthwickiaceae, Stixaceae ja resedakasvien (Resedaceae) kanssa Gyrostemonaceae muodostaa yhteisen kladin Brassicales-lahkon evoluutiopuussa. Tässä kladissa myrosiinisolut puuttuvat, karvat ovat yksisoluisia, emiössä on monta vartaloa ja siemenet ovat vaipallisia. Kladin kehittynyt ominaisuus, ns. apomorfia, voi olla myös siementen muurahaislevintä (myrmekokoria), mutta Borthwickiaceae ja Stixaceae ovat tässä suhteessa vähän tunnettuja. On mahdollista, että kladin neljä pikkuheimoa voitaisiin yhdistää yhdeksi heimoksi. Heimoon kuuluviksi luokiteltuja fossiileja on löydetty Uudesta-Seelannista. Ne ovat peräisin mioseenikaudelta noin 20 miljoonan vuoden takaa. Gyrostemonaceae-heimoon kuuluu vähintään 18 lajia, jotka kuuluvat viiteen sukuun. Runsaslajisin on heimon nimisuku Gyrostemon, jossa on lajeja peräti 12. Seuraavassa luettelossa synonyymit ovat suluissa.Vascular Plant Families and Genera, List of genera in family Gyrostemonaceae. * Codonocarpus A.Cunn. ex Endl. * Cypselocarpus F.Muell. * Gyrostemon Desf. (syn. Didymotheca Hook.f.) * Tersonia Moq. * Walteranthus Keighery == Lähteet == * Stevens, P. F. 2001 –: Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === Luokka:Brassicales Luokka:Kasviheimot
Salmijärvi (Ulvila)

Salmijärvi on Kullaalla Ulvilassa Satakunnassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Kullaan alueeseen. == Maantiede == Järven pinta-ala on 9,2 hehtaaria ja sen pituus on 450 metriä ja leveys 350 metriä. Järven luusua sijaitsee järven etelärannalla, joka on pikemminkin kapeikko tai salmi Pikku Salmijärveen. Järven rantaviiva on 1,5 kilometriä pitkä ja ranta on pääosin moreeni- ja kalliopohjaista metsämaastoa. Itärennalla on myös avosuota. Tie Levanpellon suunnasta kiertää järven pohjoisosat ja siellä on rannalla pari loma-asuntoa. Itärannan tuntumassa on 50 metrinen saari. == Historiaa == Vuoden 1855−56 Kalmbergin kartastossa järven nimenä oli Salmijärvi, mutta se oli laajempi kuin nykyään. Ennen vedenpinnan laskemista järvi ulottui nykyisten Salmijärven ja Pikku Salmijärven alueille ja niiden ylikin. == Lähteet == Luokka:Kullaan järvet Luokka:Kullaan alue
Pikku Salmijärvi (Ulvila)

Pikku Salmijärvi on Satakunnassa Ulvilassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Kullaan alueeseen. == Maantiede == Järven pinta-ala on 2,3 hehtaaria ja sen pituus on 300 metriä ja leveys 200 metriä. Järven luusua sijaitsee järven pohjoisrannalla, josta saa alkunsa 4,8 kilometriä pitkä Kissainoja. Järveen laskee Pirttijärven ja Pitkäselän yhteinen laskuoja. Järven rantaviiva on 0,752 kilometriä pitkä ja ranta on pääosin moreeni- ja kalliopohjaista metsämaastoa. Rannat ovat soistuneet ja osittain umpeen kasvaneet. == Luonto == Järvi kuuluu alun perin Salmijärven kanssa yhteen ja niitä erottaa kannas, jonka aukosta vedenpinnat tasoittuvat. == Historiaa == Vuoden 1855−56 Kalmbergin kartastossa järven nimenä oli Salmijärvi, mutta se oli laajempi kuin nykyään. Ennen vedenpinnan laskemista järvi ulottui nykyisten Salmijärven ja Pikku Salmijärven alueille ja niiden ylikin. == Lähteet == === Viitteet === Luokka:Kullaan järvet Luokka:Kullaan alue
Pirttijärvi (Ulvila)

Pirttijärvi on Satakunnassa Ulvilassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Kullaan alueeseen. == Maantiede == Järven pinta-ala on 7,9 hehtaaria ja sen pituus on 500 metriä ja leveys 400 metriä. Järven luusua sijaitsee järven länsirannalla, josta saa alkunsa puoli kilometriä pitkä laskuoja Pikku Salmijärveen. Kivijärvestä laskee oja umpeenkasvaneen Veikkojärven kautta. Järven rantaviiva on 1,7 kilometriä pitkä ja ranta on avosuota. Lähellä on maatila, mutta loma-asutusta ei ole. Järvelle pääsee maatilalle vievältä tieltä, johon pääsee Kullaan ja Mustajoen yhdystieltä. == Luonto == Järvi on osittain umpeenkasvanut. Etenkin järven pohjoisosat ovat jo ummessa, mutta eteläosissa on runsaasti avovettä. == Historiaa == Vuoden 1855−56 Kalmbergin kartastossa järven nimenä oli Pirttijärvi, mutta se oli lajempi kuin nykyään. Ennen vedenpinnan laskemista järvi ulottui nykyisten Pitkäselän, Petterinniitun ja Pirtijärven alueille ja niiden ylikin. == Lähteet == Luokka:Kullaan järvet Luokka:Kullaan alue
Mai Kivelä

Mai Kivelä (s. 20. joulukuuta 1982 Helsinki) on suomalainen kansanedustaja, kaupunginvaltuutettu, kansalaisaktivisti ja feministi. Kivelä oli Vasemmistonuorten pääsihteeri ja Animalian toiminnanjohtaja 2013–2015. == Elämä ja ura == Kivelä aloitti Greenpeacen tukijana 9-vuotiaana. Hän on työskennellyt muun muassa järjestön vapaaehtoiskoordinaattorina (2008–2013) ja pohjoismaisen vapaaehtoisyksikön tiiminvetäjän sijaisena sekä ollut aktiivisesti mukana mielenosoituksissa. Kivelä on työskennellyt useita vuosia eri järjestöissä ja ollut muun muassa Kemianliitossa (nyk. Teollisuusalojen ammattiliitto TEAM) harjoittelijana työmarkkinatiedotuksessa sekä Kepassa harjoittelijana kansainvälisyyskasvatusohjelmassa. Kivelä on luottamustehtävissä vasemmistoliiton ympäristötyöryhmässä, Kallion Vasemmistoliiton varapuheenjohtaja vuodesta 2015 alkaen sekä Suomen YK-liiton hallituksen jäsen. Kivelä valmistui yhteisöpedagogiksi Humanistisesta ammattikorkeakoulusta vuonna 2007 ja maisteriksi Environment and Development -ohjelmasta King’s College Londonista vuonna 2012. Hän on opiskellut myös sosiologiaa Tampereen yliopistossa. Kivelän lopputyöt käsittelivät globaalikasvatusta ja kansainvälisen kaupan ja vesivarantojen suhdetta ruokaturvaan. === Politiikka === Eduskuntavaalit Vuosi Vaalipiiri Äänet Tulos 2015 Helsinki 4 683 ei valittu 2019 Helsinki 6 772 valittu 2023 Helsinki 6 177 valittu Kivelä oli vasemmistoliiton ehdokas vuoden 2015 eduskuntavaaleissa. Hänet valittiin Helsingin kaupunginvaltuustoon vuoden 2017 kuntavaaleissa 3354 äänellä. Kivelä vaittiin eduskuntaan vuoden 2019 eduskuntavaaleissa. Kivelä teki valtuustoaloitteen, jonka mukaan Helsingissä rajoitettaisiin ilmastolle vahingollisten tuotteiden ulkomainontaa. 15 kaupunginvaltuutetun allekirjoittama aloite läpäisi kaupunkiympäristölautakunnan ja eteni jatkokäsittelyyn. Rajoitettavien listalle joutuvia tuotteita olisivat Kivelän mukaan lentomatkailu, yksityisautoilu, autojen myynti ja vuokraus, lihatuotteet, muut eläinperäiset tuotteet, muut kuin ekosähkösopimukset, vaateteollisuus lukuun ottamatta vaatelainaamoita ja kierrätysvaatteita. == Yksityiselämä == Kivelä asuu perheensä kanssa Arabianrannassa. Hänellä on kaksi lasta. Hänen sisarensa on eläinoikeusaktivisti Saila Kivelä. == Muuta == Saila Kivelän ja Vesa Kuosmasen ohjaamassa dokumenttielokuvassa Eläinoikeusjuttu (2022) seurataan Mai Kivelän vuoden 2019 eduskuntavaalikampanjaa. == Julkaisut == * * * == Lähteet == == Aiheesta muualla == * Luokka:Nykyiset kansanedustajat Luokka:Suomalaiset kansalaisaktivistit Luokka:Suomalaiset feministit Luokka:Nykyiset Helsingin kaupunginvaltuutetut Luokka:Vasemmistoliiton poliitikot Luokka:Helsingin vaalipiiri Luokka:Vuonna 1982 syntyneet Luokka:Elävät henkilöt
Pitkäselkä (Ulvila)

Pitkäselkä on Satakunnassa Ulvilassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Kullaan alueeseen. == Maantiede == Järven pinta-ala on 14,7 hehtaaria ja sen pituus on 1,4 kilometriä ja leveys 200 metriä. Järven luusua sijaitsee järven pohjoisrannalla, josta saa alkunsa vajaan kilometrin pitkä laskuoja Pikku Salmijärvelle. Korkealla idässä sijaitseva Kotajärvi laskee Kotaojan kautta vetensä alemmille soille, mistä Pitkäselälle on kaivettu metsäojia. Järven rantaviiva on 3,5 kilometriä pitkä ja ranta on pääosin moreeni- ja kalliopohjaista metsämaastoa. Keskellä järvellä on 100 metriä pitkä saari ja eteläpäässä pieni luoto. Eteläiseen kärkeen laskee yksi suo-oja. == Historiaa == Vuoden 1855−56 Kalmbergin kartastossa järven nimenä oli Pirttijärvi, mutta se oli lajempi kuin nykyään. Ennen vedenpinnan laskemista järvi ulottui nykyisten Pitkäselän, Petterinniitun ja Pirttijärven alueille ja niiden ylikin. == Lähteet == Luokka:Kullaan järvet Luokka:Kullaan alue
Rottajärvi (Ulvila)

Rottajärvi on Satakunnassa Ulvilassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Kullaan alueeseen. == Maantiede == Pyöreän järven pinta-ala on 0,829 hehtaaria ja sen halkaisija on 100 metriä. Järven luusua sijaitsee järven länsirannalla, josta saa alkunsa 1,3 kilometriä pitkä suo-oja Kotajärveen. Järven rantaviiva on 0,347 kilometriä pitkä ja ranta on pääosin avosuota. == Luonto == Järveä ympäröi Rottasuo, jonka suo-oja laskevat järveen. == Lähteet == === Viitteet === Luokka:Kullaan järvet Luokka:Kullaan alue
Kivijärvi (Ulvila)

Kivijärvi on Satakunnassa Ulvilassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Kullaan alueeseen. == Maantiede == Järven pinta-ala on 6,572 hehtaaria ja sen halkaisija on 300 metriä. Järven luusua sijaitsee järven etelärannalla, josta saa alkunsa 1,6 kilometriä pitkä laskuoja, joka virtaa umpeen kasvaneen Veikkojärven kautta. Järven rantaviiva on 1,243 kilometriä pitkä ja ranta on pääosin moreeni- ja kalliopohjaista metsämaastoa, joka on rannasta soistunutta. == Luonto == Maasto järven ympärillä on kivistä. Myös järvessä on pintakiviä ja yksi luoto. == Lähteet == === Viitteet === Luokka:Kullaan alue Luokka:Kullaan järvet
Kotajärvi (Ulvila)

Kotajärvi on Satakunnassa Ulvilassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Kullaan alueeseen. == Maantiede == Järven pinta-ala on 3,7 hehtaaria ja sen pituus on 350 metriä ja leveys 380 metriä. Järven luusua sijaitsee järven lounaisrannalla, josta saa alkunsa pitkä Kotaoja, joka laskee Pitkäselkään. Isosuon ojia myöten Rottajärvi laskee vetensä Kotajärven kautta. Järven rantaviiva on 0,84 kilometriä pitkä ja ranta on pääosin moreeni- ja kalliopohjaista metsämaastoa, mutta järven ranta on hyvin soistunutta. Järvellä on loma-asunto ja muuta asutusta. == Luonto == Järvi on osittain kasvamassa umpeen. Se saa vettä ympäröivien soiden ojista. == Lähteet == === Viitteet === Luokka:Kullaan alue Luokka:Kullaan järvet
Sahalahti (Ulvila)

Sahalahti on Satakunnassa Ulvilassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Kullaan alueeseen. == Maantiede == Järven pinta-ala on 2,7 hehtaaria ja sen pituus on 250 metriä ja leveys 150 metriä. Järven luusua sijaitsee järven lounaisrannalla, josta jatkaa matkaansa järven läpi virtaava Joutsijoki eli Harjunpäänjoki. Järven rantaviiva on 0,80 kilometriä pitkä ja ranta on pääosin moreeni- ja kalliopohjaista metsämaastoa. Alueella on aiemmin toiminut retkikeskus ja järven rannalla sijaitsevat Länsirannikon Koulutuksen metsäopetuksen tilat. == Lähteet == Luokka:Kullaan järvet Luokka:Kullaan alue
Francisco Torres

Francisco Wagsley Rodrigues de Sousa FilhoFrancisco Torres Soccerway- sivustolla , taiteilijanimeltään Francisco Torres (s. 3. syyskuuta 1989 Baturite, Brasilia), on brasilialainen jalkapalloilija.Veikkausliiga – Hall of Fame Pelipaikaltaan hän on hyökkääjä. Kaudella 2014 Torres edusti Kakkosessa pelaavia Mikkelin Palloilijoita. Torres pelasi kaudella 2010 Kakkosta FC Kuusankoskessa. Hän teki kauden aikana kuusi maalia 22 ottelussa. Kauden 2011 hän edusti PEPO Lappeenrantaa Kolmosessa.Francisco Torres Playerhistory- sivustolla PEPO:ssa Torres teki 22 ottelussa 36 maalia.Mikkelin Palloilijat Torres pelasi kauden aikana myös yhden Veikkausliigan ottelun Myllykosken Pallo -47:ssä, jonka farmiseura PEPO oli. Hän tuli vaihdosta kentälle, kun MYPA pelasi vieraissa 1–1-tasapelin FC Honkaa vastaan 10. heinäkuuta 2011. Vuosina 2012–2014 hän on pelannut Kakkosta MP:ssä yhteensä 66 ottelua, joissa hän on tehnyt 45 maalia. Osan kaudesta 2013 Torres pelasi brasilialaisessa Horizontessa. Kaudella 2014 Torres oli 23 maalillaan Kakkosen Itäisen lohkon toiseksi paras maalintekijä 40 maalia tehneen Atlantis FC:n Sakari Tukiaisen jälkeen.Livetulokset.com == Lähteet == Luokka:Brasilialaiset jalkapalloilijat Luokka:Vuonna 1989 syntyneet Luokka:Elävät henkilöt
Borthwickiaceae

Borthwickiaceae on monotyyppinen kasviheimo koppisiemenisten Brassicales- lahkossa, jonka suurin ja tunnetuin heimo on ristikukkaiskasvit (Brassicaceae). Borthwickiaceae-heimon ainoa laji on Borthwickia trifoliata. == Tuntomerkit == Laji on pieni puu, jolla on vastakkain sijaitsevat kolmilehdykkäiset lehdet, joiden lehdyköiden reunat ovat ehyitä; korvakkeet puuttuvat. Kukat sijaitsevat termimaalisissa terttumaisissa kukinnoissa ja ovat 5–8-lukuisia. Verhiö on yhdislehtinen, kookas ja karvainen. Terälehdet ovat pienehköjä ja kynnettömiä, mutta niissä on erilaistuneet kärki- ja tyviosa. Hetiö ja emiö sijaitsevat lyhyen varren päässä (androgynofori). Heteissä on pitkät palhot. Sikiäin on yhdislehtinen, neljästä kuuteen emilehden muodostama, ja luotti on yhtenäinen. Kussakin emilehdessä on paljon siemenaiheita. Hedelmä on pitkänomainen ja kapea kota, jossa on punaisia siemeniä.Stevens 2001 –, viitattu 24.11.2014 == Levinneisyys == B. trifoliata kasvaa Kiinassa Yunnanin lounaisosassa ja siihen liittyvässä osassa Myanmariahttp://www.mobot.org/mobot/research/apweb/maps/borthwickiaceae.gif. == Luokittelu == Heimo muodostaa yhdessä Stixaceae-heimon ja resedakasvien (Resedaceae) kanssa kladin Brassicales-lahkon evoluutiopuussa. Kladia luonnehtivat ainakin moniheteisyys ja emiön vartaloiden lyhyys. == Lähteet == * Stevens, P. F. 2001 –: Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === Luokka:Brassicales Luokka:Kasviheimot
Nixu

Nixu Oyj on suomalainen kyberturvakonsultointiin keskittynyt yhtiö, joka on perustettu vuonna 1988. Nixu-konsernin liikevaihto oli vuonna 2021 noin 51,8 miljoonaa euroa ja se työllisti lähes 400 henkilöä. == Historia == Nixun perusti vuonna 1988 Pekka Nikander. Nixun nimi juontaa perustajansa sukunimestä, Unix-käyttöjärjestelmästä ja Teknillisen korkeakoulun laboratoriosta, jota kutsuttiin Niksulaksi siellä opiskeluaikanaan työskennelleen Nikanderin mukaan. Yhtiön toimitilat sijaitsivat ensin Helsingissä, viimeksi Käpylässä. Vuodesta 2009 yhtiön toimitilat ovat sijainneet Espoon Keilarannassa. NetPeople Oy fuusioitiin Nixuun 1999. Vuotta myöhemmin myös Magic Cookie Oy ja Datatieto Oy fuusioitiin yhtiöön. Nixu Middle East FZ-LLC perustettiin vuonna 2001 ja rekisteröitiin Dubaihin. Lähi- idän liiketoiminnot myytiin vuonna 2008 yksityishenkilöille. Nixu jatkoi yrityskauppoja hankkimalla helsinkiläisen Panorama Partners Oy:n vuonna 2014. Nixu järjesti listautumisannin marraskuussa 2014 ja kaupankäynti yhtiön osakkeilla alkoi Helsingin pörssiin First North -kauppapaikalla. Yhtiön osake siirtyi First North -listalta Helsingin pörssin päälistalle 2. heinäkuuta 2018. Nixu perusti toimipisteen Amsterdamiin lokakuussa 2015. Vuoden 2016 aikana Nixu aloitti liiketoiminnan myös Ruotsissa hankkimalla Europoint Networking AB:n ja Safeside Solutions AB:n. Vuoden 2016 lopussa Nixu ilmoitti avaavansa toimipisteen myös Yhdysvaltoihin. Touko-kesäkuussa 2017 Nixu vahvisti asemiaan Euroopassa ostamalla hollantilaisen Expert Solutions Support Center B.V:n ja ruotsalaisen Bitsec Holding AB:n. Keväällä 2019 Nixu vahvisti markkina-asemaansa Ruotsissa ostamalla turvallisuusyhtiö Vesper Groupin kyberturvaliiketoiminnan. Lisäksi Nixu avasi paikalliset toiminnot Tanskassa ostamalla kyberturvapalveluihin erikoistuneen Ezenta A/S:n. Kesäkuussa Nixu Certification Oy:lle myönnettiin virallinen pätevyys toteuttaa tietojärjestelmien ja ympäristöjen tarkastuksia, joissa käsitellään korotetun suojaustason (Katakri ST III) tietoaineistoja. ==Ostotarjous== 16.2.2023 Norjalainen DNV julkisti ostotarjouksen Nixun koko osakekannasta. == Johto == Nixun toimitusjohtajina ovat toimineet: * Pekka Nikander 1988–1996 * Oiva Karppinen 1996–2001 * Tapio Sulkava 2002 * Rabbe Mattila 2002–2006 * Timo Kotilainen 2006–2013 * Petri Kairinen 2014–2022 * Valtteri Peltomäki (vt.) 2022 * Teemu Salmi 1.9.2022– == Lähteet == == Aiheesta muualla == * Yrityksen kotisivut Luokka:Suomalaiset ohjelmistoyritykset
Dougouténé I

Dougouténé I on maalaiskunta Moptin alueen Koron piirissä Malissa. Sen keskuskylä Toroli sijaitsee Gondo-Sénon tasangolla 25 kilometriä Korosta lounaaseen. Kunnassa on 21 800 asukasta (vuonna 2009). Dougouténé I:n kunnan pinta-ala on 513,18 neliökilometriä. Se rajoittuu pohjoisessa Koron piirin Pel Maoudén, idässä Koron, luoteessa Dougouténé II:n ja lounaassa Bankassin piirin Bayen kuntiin sekä etelässä Burkina Fasoon. Seutu kuuluu Sahelin vyöhykkeeseen. Kunnan alueella on muutamia ajoittain kuivuvia järviä. Kuntaan kuuluu 21 kylää ja kuusi pikkukylää. Asukkaat ovat dogoneja, fulbeja, moseja ja samoja. Uskonnot ovat islam, kristinusko ja animismi. Paikallisia elinkeinoja ovat maanviljely, karjanhoito ja käsityöammatit. Tärkeimmät viljelykasvit ovat hirssi, fonio, maapähkinä, lehmänpapu, maapapu, seesami ja teehibiskus sekä eteläosassa durra, maissi ja riisi. Lisäksi kasvatetaan vihanneksia. Kotieläimiä ovat naudat, lampaat, vuohet, aasit, kamelit ja hevoset. Kunnan liikenneyhteydet ovat heikot. Palveluihin kuuluu yhdeksän alakoulua, koraanikoulu, neljä koulutus- ja kehittämiskeskusta (CED), yläkoulu ja terveysasema. ==Lähteet== Luokka:Koron piiri Luokka:Malin kunnat
Kristaps Porziņģis

Kristaps Porziņģis (s. 2. elokuuta 1995 Liepāja) on latvialainen koripalloilija, pelipaikaltaan iso laitahyökkääjä. Hän edustaa NBA:n Boston Celticsia. Espanjaan 15-vuotiaana lähtenyt Porziņģis on yksi ikäluokkansa lahjakkaimmista pelaajista maailmassa. Porziņģisin isoveli Jānis Porziņģis on myös ollut ammattilaiskoripalloilija. Porziņģis aloitti koripallon 6-vuotiaana perheessä, jossa on koripallotaustaa. Hän aloitti pelaamisen kotikaupunkinsa BK Liepājas Lauvasissa, jota hän edusti 15-vuotiaaksi asti. Tuolloin hänet houkuteltiin Baloncesto Sevillaan try-outille ja lopulta 2010 hän allekirjoitti seuran kanssa pelaajasopimuksen. Eurocupissa Porziņģis debytoi kaudella 2012–2013 seuran uuden valmentajan, Aíto García Renesesin, alaisuudessa. Ensimmäisellä kaudella hänen vastuunsa oli pientä, mutta kasvoi merkittävästi kaudelle 2013–2014. Hän ilmoittautui alun perin NBA:n vuoden 2014 NBA:n varaustilaisuuteen, mutta vetäytyi pari päivää ennen tilaisuutta. Näin ollen hän oli automaattisesti mukana seuraavana vuonna, jolloin hän liittyi New York Knicksin joukkueeseen. Basketball-Referencen tilastojen mukaan Porziņģisista tuli maaliskuussa 2016 ensimmäinen NBA:ssa tulokaskaudellaan 1 000 pistettä + 500 levypalloa + 75 onnistunutta kolmen pisteen heittoa + 100 heitontorjuntaa kirjauttanut pelaaja.http://www.cbssports.com/nba/eye-on-basketball/25532256/statistically- knicks-porzingis-goes-where-no-nba-rookie-has-ever-gone Ensimmäisellä NBA- kaudellaan hän pelasi 72 ottelua, joissa kaikissa hän kuului avauskokoonpanoon, ja teki ottelua kohden 14,3 pistettä sekä otti 7,3 levypalloa. Kaudella 2016–2017 hän pelasi 66 ottelua (65 kertaa avauksessa) ja teki keskimäärin 18,1 pistettä ja 7,2 levypalloa. Kaudella 2017–2018 hän pelasi 48 ottelua (kaikki avauksessa) tehden 22,7 pistettä ja 6,6 levypalloa ottelua kohden.Basketball-Reference.com Helmikuussa 2018 ottelussa Milwaukee Bucksia vastaan hänen vasemman polvensa eturistiside repesi eikä hän pelannut seuraavalla kaudella lainkaan. Tammikuussa 2019 Porziņģis siirtyi usean pelaajan kaupassa Dallas Mavericksiin. Helmikuussa 2022 hän siirtyi Washington Wizardsiin. == Lähteet == == Aiheesta muualla == *ACB:n pelaajaprofiili *Basketball-Referencen pelaajaprofiili Luokka:Latvialaiset koripalloilijat Luokka:Vuonna 1995 syntyneet Luokka:Elävät henkilöt
Stixaceae

Stixaceae on pieni kasviheimo koppisiemenisten Brassicales-lahkossa. Lahkon tunnetuin heimo on ristikukkaiskasvit (Brassicaceae). == Tuntomerkit == Heimon kasvit ovat pensaita tai kiipeileviä köynnöksiä, joiden lehdet ovat tavallisesti yksinkertaisia, joskus kolmilehdykkäisiä. Lehdet ovat sulkasuonisia, sivusuonet suuntautuvat lavan kärkeä kohti. Joskus korvakkeiden asemassa on piikkejä. Kukissa on neljästä kahdeksaan verholehteä, teriö puuttuu tai terälehtiä on kuusi. Sikiäin koostuu kahdesta neljään yhteenkasvaneesta emilehdestä, ja siemenaiheet kiinnittyvät aksiletyyppiseen istukkaan; siemenaiheita on harvoin yksi, tavallisesti useampia kussakin emilehdessä. Luotti on liuskainen. Hedelmä on mehevä.Stevens 2001 –, Viitattu 24.11.2014 == Levinneisyys == Heimo on levinnyt Kaakkois-Aasiaan ja Keski- Amerikkaan.http://www.mobot.org/mobot/research/apweb/maps/Stixis.gif, suku Forchhammeria vihreällä == Luokittelu == Heimon lähimmät sukulaiset ovat Borthwickiaceae ja resedakasvit (Resedaceae). Sukuja Stixaceae-heimossa on neljä ja lajeja 20. Puolet lajeista kuuluu sukuun Forchhammeria ja suvussa Stixis niitä on seitsemän. Muut suvut ovat Tirania ja Neothorelia, jotka ovat huonosti tunnettuja. Forchhammeria-lajeilla on metyyliglukosinolaatteja, kuten kapriskasveissa (Capparaceae) ja hämähäkkikukkakasveissa (Cleomaceae), emilehtiä on kaksi, verholehtiä epäsäännöllinen määrä, terälehdet puuttuvat, yksi siemenaihe emilehdessään ja tavallisesti yksisiemeninen hedelmä. Suvussa Tirania on kuusi verho- ja terälehteä. == Lähteet == * Stevens, P. F. 2001 –: Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/ === Viitteet === Luokka:Brassicales Luokka:Kasviheimot
Päin seinää

Päin seinää on 26. joulukuuta 2014 ensi-iltansa saanut suomalainen draamaelokuva. Elokuvan on ohjannut ja käsikirjoittanut Antti Heikki Pesonen ja kuvannut Aarne Tapola. Pääosissa esiintyvät muun muassa Armi Toivanen, Eero Ritala, Mimosa Willamo ja Kai Lehtinen. Elokuvan on tuottanut Helsinki-filmi. Elokuva palkittiin kahdella Jussilla parhaasta naissivuosasta (Mimosa Willamo) ja käsikirjoituksesta ja se sai Örebron Peace & Love elokuvafestivaaleilla palkinnon parhaasta käsikirjoituksesta. == Juoni == Kun Takkua (Mimosa Willamo) uhkaa huostaanotto väkivaltaisen käytöksen vuoksi, alkavat asiat vyöryä lumipallon lailla. Tarmokas äiti Essi (Armi Toivanen) tekee kaikkensa pitääkseen tyttärensä luonaan, mutta kova elämä iskee kasvoihin kuin avokämmen. Kaiken lisäksi Takun opettaja Lasse (Eero Ritala) on Essin nuoruudentuttu ja edelleen ihastunut tähän. Lisäksi kuvioon ilmaantuu Takun isoisä Sakke (Kai Lehtinen), jonka apua Essi tarvitsee Takun pelastamiseen. == Näyttelijät == == Tuotanto == Vuonna 2012 elokuvan käsikirjoittaja ja ohjaaja Antti Heikki Pesosen Päin seinää -projekti palkittiin parhaana elokuvaideana ensimmäisenä suomalaisena Nordic Talents -tapahtumassa Tanskassa. 33 000 euron arvoinen palkinto on suunnattu elokuvaidean kehittämiseen pitkäksi elokuvaksi. Tuotantoyhtiön mukaan Päin seinää on tunnelmaltaan Pesosen aiemman Korsoteoria-lyhytelokuvan sisarteos. == Vastaanotto == === Katsojamäärät === Ensi-iltaviikonloppuna elokuvan näki 10 634 katsojaa. Elokuvan katsojaluku oli vuoden 2015 maaliskuussa 53 833. === Arviot === Ensimmäisen arvion elokuvasta julkaisi Amusa.fi-sivusto, joka kuvaili elokuvaa seuraavasti " – – Kohtaukset ovat alusta alkaen herkullisia. Merkitystä on kylvetty ympäriinsä, ja nerokkaita huomioita tulee vastaan joka puolella. Penkissä ihan kiemurtelee seuraavaa nokkeluutta odotellessa. Elokuvasta huokuu tarkoituksellisuus, ammattimaisuus ja ennen kaikkea aitous!" === Palkinnot === Elokuvan alkuperäisidea palkittiin pääpalkinnolla ensimmäisenä suomalaisena projektina Nordic Talents -tapahtumassa vuonna 2012. Elokuva sai vuonna 2015 Jussi- palkinnot parhaasta käsikirjoituksesta (Antti Heikki Pesonen) ja naissivuosasta (Mimosa Willamo). Se sai Örebron elokuvajuhlilla tuomariston palkinnon parhaasta käsikirjoituksesta ja sille myönnettiin Valtion laatutuki vuonna 2015. == Lähteet == == Aiheesta muualla == * Päin seinää -elokuvan traileri * Päin seinää -elokuvan viralliset Facebook-sivut * Helsinki-filmin tietosivu * Elokuvasäätiön tietosivu * SF Film Finlandin tietosivu * Luokka:Vuoden 2014 suomalaiset elokuvat Luokka:Suomalaiset draamaelokuvat Luokka:Jussi-palkitut elokuvat
Ondrej Duda

Ondrej Duda (s. 5. joulukuuta 1994 Snina) on slovakialainen jalkapalloilija, pelipaikaltaan keskikenttäpelaaja. Hän on edustanut Italian Serie A:ssa pelaavaa Hellas Veronaa vuodesta 2023 lähtien. Aiemmin hän edusti Saksan Bundesliigassa Hertha Berliniä ja 1. FC Kölniä, ja hän on kotimaansa lisäksi pelannut myös Puolassa ja Englannissa. Hän on pelannut Slovakian maajoukkueessa vuodesta 2014 alkaen. Duda siirtyi helmikuussa 2014 puolalaisseura Legia Varsovaan. Hän pelasi Puolan Ekstraklasassa 67 ottelua, joissa hän teki kymmenen maalia, ja Eurooppa-liigassa 13 ottelua, joissa hän teki kolme maalia. Heinäkuussa 2016 Duda teki viiden vuoden sopimuksen saksalaisseura Hertha Berlinin kanssa. Herthassa hän pelasi 59 bundesliigaottelua, joissa hän teki 12 maalia, ja neljä Eurooppa-liigan ottelua. Kevään 2020 hän oli lainalla englantilaisseura Norwich Cityssä ja pelasi kymmenen Englannin Valioliigan ottelua. Syyskuussa 2020 Duda siirtyi Kölniin ja pelasi kaudella 2020–2021 Bundesliigassa 32 ottelua, joissa hän teki seitsemän maalia, ja kaksi putoamiskarsintaottelua. Kaudella 2021–2022 hän pelasi 31 bundesliigaottelua ja teki niissä kaksi maalia. Kaudella 2022–2023 hän pelasi 13 bundesliigaottelua mutta siirtyi kesken kauden tammikuun lopulla lainalle Hellas Veronaan. Duda pelasi Veronassa lainakaudellaan 15 Serie A -ottelua ja kaudella 2023–2024 Hellas Veronan omistukseen siirtyneenä 32 Serie A -ottelua, joissa hän teki yhden maalin. A-maajoukkuedebyyttinsä Duda teki 18. marraskuuta 2014 Suomea vastaan. Ensimmäisen maajoukkuemaalinsa hän teki 31. maaliskuuta 2015 Tšekkiä vastaan. EM-kilpailuissa 2016 hän pelasi kolme ottelua ja teki Walesia vastaan yhden maalin. Kesällä 2021 käydyissä EM-kilpailuissa hän pelasi avauskokoonpanossa joukkueensa kaikki kolme ottelua. EM-kilpailuissa 2024 hän on pelannut avauskokoonpanossa kaikki kolme alkulohko-ottelua ja teki kolmannessa ottelussa Romaniaa vastaan maalin. == Lähteet == == Aiheesta muualla == * Profiili Legian sivustolla * Profiili 90minut.pl-sivustolla * Profiili National Football Teams-sivustolla * Profiili Soccerway-sivustolla Luokka:Slovakialaiset jalkapalloilijat Luokka:Vuonna 1994 syntyneet Luokka:Elävät henkilöt
Savoia-Marchetti S.M.82

Savoia-Marchetti S.M.82 Canguru (suom. Kenguru) on italialaisvalmisteinen raskas pommituskone. Alessandro Marchettin suunnittelema konetyyppi muistutti sisarussarjan muita koneita (S.M.79 ja S.M.81), ja se käytti kolmea tähtimoottoria. Tyyppiä käytettiin myös kuljetuskoneena, varsinkin Toisesta maailmansodasta selviytyneitä jokseenkin harvoja koneyksilöitä. Hitaana ja heikon puolustusaseistuksen omaavana (1x rs.kk & 4x kev.kk:t) se kärsi suuria tappioita. Regia Aeronautican ohella tätä tyyppiä käytti myöhempi Aeronautica Militare eli AMI sekä Luftwaffe.Mondey, D., 2002: s. 242 S.M.82 Cangurun moottorit olivat 3x Alfa Romeo RC.21 -tyyppiset 9-sylinteriset tähtimoottorit. Niiden antama teho oli 950 hevosvoimaa (708 kW). Huippunopeus oli 370 km/h ja toimintamatka 3 000 kilometriä. Matkanopeus oli 300 km/h. Enin pommikuorma oli 4 000 kg.Mondey, D., 2002: s. 243 Konetyypin siviilikäytön muunnos oli Savoia- Marchetti S.M.75 Marsupiale. == Lähteet == *Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, London, England, englanniksi) ISBN 0-7858-1363-2. (s. 242–243) === Viitteet === == Aiheesta muualla == Luokka:Savoia-Marchettin ilma-alukset‎ Luokka:Italialaiset pommikoneet Luokka:1930-luvun pommikoneet Luokka:Italialaiset kuljetuskoneet Luokka:1930-luvun kuljetuskoneet
Suuri olkivuosi

Suuri olkivuosi, vuosi 1601, oli Suomessa pahin 1600-luvun alun katovuosista ja yleensäkin Suomen historian pahimpia katovuosia. Ihmiset joutuivat syömään eläinten raatoja ja leipää, joka oli tehty sammalesta ja haavan kuoresta. Kulkutaudit tekivät tuhoaan, ja tiloja autioitui. Ihmisiä pakeni Venäjälle.Lappalainen, s. 49 Vuosi oli 600 vuoteen Pohjois-Euroopan kylmin.Lappalainen, s. 48 Suomi oli muutenkin sekasorron vallassa, sillä Sigismundin tukija Klaus Fleming oli kuollut, oli käyty sisällissota, ja Kaarle IX pyrki saamaan hallintaansa Suomen, joka oli vaarassa irtautua. Kaarle tuli Suomeen vuodenvaihteessa 1601–1602, ja nähtyään kadon aiheuttamat tuhot hän pyrki vilja-avulla lievittämään hätää, joskin kehnolla menestyksellä.Lappalainen, s. 45, 46, 49 Samaan aikaan vallitsivat normaalia kylmemmät säät lähes koko Euroopassa, erityisesti Venäjällä, jossa niin ikään oli ankara nälänhätä, sekä myös Kiinassa ja Japanissa. Syynä pidetään edellisenä vuonna sattunutta Perun Huaynaputina-tulivuoren voimakasta purkausta, jossa ilmaan levinneet hiukkaset suuressa määrin himmensivät maan pinnalle saapuvaa auringon säteilyä. ==Lähteet== * ===Viitteet=== Luokka:Suomi Vaasa-ajalla Luokka:Nälänhädät Luokka:1601
Saint-Cyprien

Saint-Cyprien voi tarkoittaa seuraavia paikkoja: *Saint-Cyprien, Bas-Saint- Laurent, Quebec, Kanada *Saint-Cyprien, Chaudière-Appalaches, Quebec, Kanada *Saint-Cyprien, Corrèze, Ranska *Saint-Cyprien, Dordogne, Ranska *Saint- Cyprien, Loire, Ranska *Saint-Cyprien, Lot, Ranska *Saint-Cyprien, Pyrénées- Orientales, Ranska
Kakkuri (Ulvila)

Kakkuri on Satakunnassa Ulvilassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Joutsijärven alueeseen. == Maantiede == Järven pinta-ala on 2,7 hehtaaria ja sen pituus on 250 metriä ja leveys 250 metriä. Järven luusua sijaitsee järven lounaisrannalla, josta saa alkunsa 200 metriä pitkä laskuoja, jonka vedet imeytetään Joutsijärveen laskevaan ojitettuun suohon. Järven rantaviiva on 0,79 kilometriä pitkä ja ranta on pääosin moreeni- ja kalliopohjaista metsämaastoa. Järvi on metsäsoiden ympäröimä. Järven lähelle johtaa metsäautotie, mutta sen länsirantaa seuraa retkeilyreitti ja sen lähellä on laavu. == Lähteet == Luokka:Joutsijärven alue Luokka:Kullaan järvet
Rekitaipaleenjärvi

Rekitaipaleenjärvi on Satakunnassa Ulvilassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Joutsijärven alueeseen. == Maantiede == Järven pinta-ala on 4,3 hehtaaria ja sen pituus on 300 metriä ja leveys 150 metriä. Järven luusua sijaitsee järven koillisrannalla, josta saa alkunsa noin 2,5 kilometriä pitkä Rekitaipaleenoja. Se laskee Joutsijärveen sen kaakkoisrannalla. Järveen laskee oja Kuoharinsuolta. Järven rantaviiva on 0,83 kilometriä pitkä ja ranta on pääosin moreeni- ja kalliopohjaista metsämaastoa. Pohjoisrannalla on nuotiopaikka, jonne johtaa polku. Noin 700 metrin päässä on Silokallion kurssikeskus. == Lähteet == Luokka:Kullaan järvet Luokka:Joutsijärven alue
Siniset sävelet

Siniset sävelet on suomalaisen iskelmälaulaja Arja Havakan vuonna 1994 julkaistu ensimmäinen studioalbumi. == Kappaleet == # # # # # # # # # # == Lähteet == * fono.fi === Viitteet === Luokka:Vuoden 1994 albumit Luokka:Arja Havakan albumit
Lokki (Arja Havakan albumi)

Lokki on suomalaisen iskelmälaulaja Arja Havakan vuonna 1995 julkaistu toinen studioalbumi, jonka nimikkokappaleesta tuli laulajan läpimurtokappale. Albumi myi kultaa vuonna 1996.http://www.ifpi.fi/tilastot/artistit/arja+havakka == Kappaleet == # # # # # # # # # # == Lähteet == * === Viitteet === Luokka:Vuoden 1995 albumit Luokka:Arja Havakan albumit
Kielijärvi (Ulvila)

Kielijärvi on Satakunnassa Ulvilassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Joutsijärven alueeseen. == Maantiede == Järven pinta-ala on 1,8 hehtaaria ja sen pituus on 370 metriä ja leveys 150 metriä. Järven luusua sijaitsee järven pohjoisrannalla, josta saa alkunsa noin 2,5 kilometriä pitkä laskuoja. Laskuoja laskee Ahmauksenojaan, joka vuorostaan laskee Joutsijärveen. Järveen on johdettu ympäröivän suon ojat. Järven rantaviiva on 0,76 kilometriä pitkä ja ranta on soista ja ojitettua metsämaastoa. Järven lähellä on tila ja sen vierestä kulkee Kullaan ja Mustajoen yhdistävä maantie. == Lähteet == Luokka:Joutsijärven alue Luokka:Kullaan järvet
The Skoogie Boys

The Skoogie Boys on keravalainen punkrock-yhtye, joka koostuu neljästä taiteilijanimellä esiintyvästä jäsenestä: Honkie (laulu), TT (kitara), R.T. (rummut) ja LUIS (basso). Yhtyeen ensimmäinen täyspitkä levy "Choose To Go To Hell" ilmestyi syyskuussa 2014. Bändillä on oma levy-yhtiö, Lapila Records. Yhtye on keikkaillut kotimaan lisäksi pariin otteeseen Baltian maissa. Elokuussa 2014 yhtye soitti kaksi keikkaa niin Virossa, Latviassa kuin Liettuassa. == Jäsenet == * Honkie - laulu * TT - kitara * LUIS - basso * R.T. - rummut == Diskografia == * Devil Knows Your Name (CD EP / 7", 2010) * Choose To Go To Hell (CD / LP, 2014) == Aiheesta muualla == * Facebook * Youtube Skoogie Boys, The
Matias Sarelius

Matias Sarelius (s. 2. heinäkuuta 1979) on suomalainen futsalpelaaja, joka edustaa Futsal-liigassa pelaavaa Golden Futsal Teamia. Sareliuksen pelipaikka on maalivahti. Hän on edustanut GFT:tä Futsal-liigan perustamisesta asti eli vuodesta 1997 asti. Hän on voittanut myös kolme Suomen mestaruutta vuosina 2003, 2008 ja 2009. Sarelius on pelannut liigassa yli 200 peliä tehden 18 tehopistettä (4+14). Suomen futsalmaajoukkueessa Sarelius on pelannut 32 maaottelua. Hän on kuulunut maajoukkuerinkiin pitkän aikaa, ja kuuluu nykyisinkin maajoukkueeseen. Sarelius pelasi myös Suomen beachfutismaajoukkueen ensimmäisessä epävirallisessa ottelussa vuonna 2009 Viroa vastaan. Hän oli aloituskokoonpanossa maalivahtina. == Lähteet == * http://www.palloliitto.fi/maajoukkueet/futsalmaajoukkue/pelaajat/matias- sarelius * http://www.goldenfutsalteam.com/player/matias-sarelius/ Luokka:Suomalaiset futsalpelaajat Luokka:Suomalaiset beachfutispelaajat Luokka:Vuonna 1979 syntyneet Luokka:Elävät henkilöt
Ruonajärvi (Ulvila)

Ruonajärvi on Satakunnassa Ulvilassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Joutsijärven alueeseen. == Maantiede == Järven pinta-ala on 13,7 hehtaaria ja sen pituus on 650 metriä ja leveys 300 metriä. Järven luusua sijaitsee järven pohjoisrannalla, josta saa alkunsa 100 metriä pitkä laskuoja Joutsijärveen Pirttilahteen. Järven rantaviiva on 1,60 kilometriä pitkä ja ranta on pääosin moreeni- ja kalliopohjaista metsämaastoa. Järven kaakkoisrannalla on metsäistä suota, josta on johdettu ojia järveen. Järven lähellä on leiriytymisalue. == Lähteet == Luokka:Kullaan järvet Luokka:Joutsijärven alue
Arash Muridiyazd

Arash Muridiyazd (s. 29. tammikuuta 1987 Iran) on iranilaissyntyinen suomalainen futsalpelaaja. Hän edustaa Futsal-liigassa pelaavaa Kampuksen Dynamoa. Pelipaikaltaan Muridiyazd on hyökkääjä. Muridiyazdin perhe pakeni Iranista Suomeen, kun Arash oli pieni. Vuodesta 2009 hän on kuulunut KaDyn edustusjoukkueeseen. Liigassa hän on saavuttanut kaksi mestaruutta (2017-2018 ja 2018-2019) sekä neljä hopeaa ja yhden pronssin. Muridiyazd on pelannut myös Suomen futsalmaajoukkueessa. Hän on pelannut siinä 25 maaottelua tekemättä maaleja. Muridiyazd on 178 senttimetriä pitkä ja painaa 72 kilogrammaa. == Lähteet == * http://www.palloliitto.fi/maajoukkueet/futsalmaajoukkue/pelaajat/arash- muridiyazd * http://fi.soccerstats247.com/pelaajat/Arash-Muridiyazd-187472/ * http://www.kadyfutsal.net/uutiset.html?138 Luokka:Suomalaiset futsalpelaajat Luokka:Vuonna 1987 syntyneet Luokka:Elävät henkilöt
Ahvenlammi (Ulvila)

Ahvenlammi on Satakunnassa Ulvilassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Joutsijärven alueeseen. == Maantiede == Järven pinta-ala on 1,3 hehtaaria ja sen pituus on 180 metriä ja leveys 150 metriä. Järven luusua sijaitsee järven etelärannalla pitkässä lahdessa, josta saa alkunsa noin 5 kilometriä pitkä laskuoja Joutsijärveen. Järven rantaviiva on 0,64 kilometriä pitkä ja ranta on metsäistä suota, mutta pääosin moreeni- ja kalliopohjaista metsämaastoa. Lammen lähellä on rakennuksia. == Lähteet == Luokka:Joutsijärven alue Luokka:Kullaan järvet
Veikko Vainio (johtaja)

Simo Veikko Vainio (1. huhtikuuta 1915 Käkisalmi – 23. elokuuta 2007 Helsinki) oli vuorineuvos, Metsäliiton pääjohtaja ja Raision Tehtaat Oy:n pääjohtaja. Vainion vanhemmat olivat maanmittausinsinööri Simo Armas Vainio ja Olga Gertrud Grönlund. Hän suoritti ylemmän oikeustutkinnon 1938, mutta valmistui työn ohessa opiskellen myös kauppatieteiden maisteriksi 1955, KHT- tilintarkastaja hänestä tuli 1958. Vuodesta 1944 Vainio toimi Outokumpu Oy:n metallitehtaan huoltopäällikkönä, Suomen Maanviljelijäin Kauppa Oy:n hallinnollisen osaston päällikkö hänestä tuli 1947, Metsäliitto Osuuskunnan hallinnollinen johtaja 1955 ja osuuskunnan johtokunnan jäsen pari vuotta myöhemmin. Vainion johdolla kerättiin pääomia alueellisiin metsäteollisuusyksiköihin ja kehitettiin muutenkin liiketoimintaa rakenteellisesti. Osuuskunnan varatoimitusjohtajaksi Vainio kohosi 1965, mutta jo seuraavana vuonna hänet kutsuttiin Raision pääjohtajaksi Veikko Reinikaisen otteiden aiheuttaman kriisin jälkeen. Vainio teki Raisiossa useita yritysjärjestelyjä, hänen aikanaan ryhdyttiin uusiin liiketoimintoihin ja lanseerattiin uusia tuotteita. Raision reaalinen liikevaihto kasvoi kahdeksassa vuodessa 65 %. Vuorineuvoksen arvon Vainio sai 1970. Vuonna 1972 eli 57-vuotiaana hän siirtyi takaisin Metsäliittoon, nyt pääjohtajaksi. Vainio onnistui tehtävässään niin, että kun hän luovutti pääjohtajuutensa 1980 Mikko Wuotille, yhtymä oli merkittävimpiä suomalaisia puunjalostajia. Vainio osallistui aktiivisesti yhdistys- ja järjestötoimintaan ja tuli tunnetuksi lauluharrastuksestaan. Vainion puoliso vuodesta 1939 oli varanotaari Aune Helka Seitola. Liike-elämän vaikuttaja, ministeri Vesa Vainio on heidän poikansa. ==Lähteet== Luokka:Suomalaiset juristit Luokka:Suomalaiset kauppatieteilijät Luokka:Suomalaiset elinkeinoelämän vaikuttajat Luokka:Vuorineuvokset Luokka:Vuonna 1915 syntyneet Luokka:Vuonna 2007 kuolleet
Särkijärvi (Ulvila)

Särkijärvi on Satakunnassa Ulvilassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Joutsijärven alueeseen. Järvi sijaitsee 6 kilometriä Joutsijärvestä kaakkoon Ahmauksessa. == Maantiede == Järven pinta-ala on 2,3 hehtaaria ja sen pituus on 300 metriä ja leveys 100 metriä. Järven luusua sijaitsee järven pohjoisrannalla, josta saa alkunsa 11,3 kilometriä pitkä Särkioja, joka laskee Ahmauksenojan kautta Joutsijärveen. Järven rantaviiva on 0,76 kilometriä pitkä ja ranta on pääosin moreeni- ja kalliopohjaista metsämaastoa. == Lähteet == Luokka:Kullaan järvet Luokka:Joutsijärven alue